Täna saates -
Kui ta pussitas mind,
kordasin oma keeles "Oh Issand Jeesus!"
Ta oli aastakümneid Iisraelis araabia laste asendusema.
Palestiinlasest terrorist ründas teda julmalt.
Ta räägib ohverdamisest ja andestusest.
Ja - fotod Hiina kristlikest sõduritest.
Fotograaf austab nende ohvrit.
Lisaks - müür, mille mõte
on ühendada inimesi ja meenutada Jumala headust.
KRISTLIKU MAAILMA UUDISED
Tere tulemast saatesse!
Marike Veldman on Hollandist pärit Iisraelis elav kristlane,
kes oli üle 30 aasta araabia lastele asendusemaks.
Mulluses terrorilaines palestiinlased peaaegu tapsid ta
metsikus bussirünnakus Jeruusalemmas.
Chris Mitchell räägib, mis tema elu päästis
ja mida ta terroristidele vastas.
Marike Veldman kolis Hollandist Jeruusalemma ligi 40 aasta eest.
Ta tahtis olla asendusema araabia lastele.
Mul polnud raha ega midagi. Mul oli vaid Jumala tõotus.
Psalmist 10, et Ta hoolitseb orbude eest.
Rajasin asenduskodu usus.
Üürisin korteri ja sisustasin selle.
Siis tulid lapsed.
Olin asendusemaks üle 32 aasta.
Mul oli ca 20 last. Mitte korraga,
aga aastate jooksul oli mul erinevatel aegadel kokku 20 last.
Kõik muutus, kui kaks meest astusid temaga koos bussi.
Buss peatus siin tänavanurgal.
Kaks palestiinlast naaberlinnaosast Jeruusalemmas
astusid bussi nr 78 ning hakkasid reisijaid pussitama ja tulistama.
Hukkus kolm iisraellast.
Nad tundusid kahtlased. Imestasin, miks juht nad sisse lasi.
Rahvas hakkas karjuma.
Mehed olid terroristid. Ühel oli tulirelv ja teisel pussnuga.
Pussitaja ründas mind ja hakkas mind õlga, rinda ja kätesse lööma.
Teine läks bussi tahaotsa ja hakkas tulistama.
Inimesed hakkasid muidugi karjuma. Kui ta mind pussitas
kordasin oma keeles: "Oh Issand Jeesus!"
Ütlesin hollandi keeles: "Oh, Issand Jeesus. Issand Jeesus.
Issand Jeesus."
Panin käed kaitseks rinnale risti.
Istusin iitsatamata nurgas.
Äkitselt ta lõpetas ja läks bussi tahaotsa
ja jätkas pussitamist seal.
Äkki kuulsin lärmi. Klaasid purunesid. Uks oli lahti ja pääsesin välja.
Marike komistas bussist välja verisena ja šokis.
Ta peatas mööduva autojuhi, kes viis ta kiiresti kiirabisse.
Tal oli kuus pussihaava ja kops oli kokkuvarisenud.
Asenduslapsed käisid haiglas. Nad ei tahtnud intervjuud anda.
Üks esimesi küsimusi, mis mu lapsed esitasid oli:
"Mamma, kas sa vihkad nüüd meid, araablasi?" Nad kõik on araablased.
Ja ...
Tegelikult olin ... Kuidas seda nüüd öelda?
Olin kui puuga pähe saanud selle küsimuse pärast.
Ütlesin: "Ei! Miks sa üldse küsid? Mind on kutsutud araablaste juurde.
Muidugi ei vihka ma neid."
Marike läks veel kaugemale ja andis pussitajale andeks.
Lapsed ütlesid: "Arusaamatu."
Mõtlesin: "On hullumeelne sellisele andeks anda."
Siis mõtlesin: "Issand, meie Taevaisa andis meile andeks
Issanda Jeesuse kaudu.
Andestamine on valik. Tahan valida andestamise.
Kui sellest valik teha, siis Jumal aitab. See on Tema arm.
Katsumus tõi mind Jumalale lähemale.
Ta on näidanud, et on imeline Jumal.
Teenime imelist Jumalat. Ta on nii hea.
Chris Mitchell, Jeruusalemm
Andestamine on valik. See on hea juhis eluks. Aitäh, Chris.
Tahame kuulda teie mõtteid Marike valiku kohta. Küsime:
Kuidas oleksid reageerinud, kui oleks rünnatud sind või su lähedast?
Kirjuta oma kommentaar või palve meie Facebooki lehele. George.
Marike Veldmani pussitamine
oli osa iisraellaste vastu suunatud moslemite terrorilainest 2016. a.
Palestiinlaste ja juutide suhteid pingestab võimuvõitlus Templimäel.
Chris Mitchell uuris asja.
Moslemeile on see Haram al-Sharif, araabia keeles 'õilis pühapaik'.
Al-Aqsa mošee ja väljak on islami tähtsuselt kolmas pühapaik.
Moslemite väitel tohivad vaid nemad seal palvetada.
Moslemid peavad palvetama, kuid teised - kristlased ja juudid,
võivad seda külastada, kuid ei tohi seal palvetada.
Templimägi on juutide ülim pühapaik, kus asusid kaks Piibliaja templit.
Jeesus jutlustas ja teenis Jumalat teises templis,
mida moslemite väitel pole kunagi olnudki.
Arheoloogia toetab Piiblit.
Piibli väitel on see meie ülim pühamu, kõige keskus.
Siin sündis juudi rahvas. Paljud usuvad, et siin algas maailm.
Rabid ütlesid aastaid, et juut ei tohi mäele minna,
veel vähem seal palvetada, kuna see on liiga püha.
Üha enam usklikke ja ilmalikke juute tahab nüüd õigust pühapaigale.
Olmert kuulub ühendusse Haliba, mis propageerib juutide pääsu mäele.
Tahame, et kõigil oleks õigus Templimäel palvetada.
Jesaja ütleb: kõik rahvad tulevad sinna.
Mõne aja eest püüdis palestiinlasest terrorist mõrvata
Haliba juhti Jehuda Glicki. Ta jäi ellu.
Ründaja tabati ja ta sai surma.
See juhtum ja palestiinlaste pidevad märulid
ilmestavad Templimäega seotud süvenevaid pingeid.
Valitsusena oleme vastu juutide palvetamisele Templimäel,
kuna see on vastuolus tingimustega, milles 1967. a kokku lepiti.
Pärast 1967. a sõda on Jordaania vastutanud
Templimäe usuasjade eest. Iisrael vastutab julgeoleku eest.
Vaid moslemid võivad seal palvetada.
Rahutuste tõttu kutsus Jordaania oma saadiku Iisraelist tagasi.
Yossi Kupperwasser on strateegiaministeeriumi kantsler.
Usume, et status quo säilitamine edendab rahu ja julgeolekut.
Olmerti sõnul on asi kodanikuõigustes.
Ainus koht, mida tean, vähemalt Iisraelis,
kus tõesti rikutakse kodanikuõigusi,
nii nagu neid Lääne vabades demokraatiates tuntakse,
on juutide vastu Templimäel.
Tema sõnul on kõigile ruumi palvetada.
Usun, et kui Messias tuleb, lahendab Ta kõik probleemid.
Sinnani usun,
et Templimäel on ruumi kõigile rahvastele.
Chris Mitchell, Jeruusalemm
Aitäh, Chris. Järgmiseks - usugalerii,
mis näitab Hiina ristisõdurite fotosid.
Aastate eest sai mu isa suure ilmutuse:
kui Jeesus on Jumal, siis kõik, mis Ta ütleb, on universumi seadus.
See puudutab kõiki: kristlasi ja mittekristlasi.
Vaimsed seadused olid aluseks menuraamatule The Secret Kingdom
Pat Robertson õpetab selles, kuidas töötab Jumala kuningriik,
millised põhimõtted toovad erandlikku kasvu ja arengut
ning millised on majanduse, tervise ja suhete võtmed ja palju muud.
Kogusime õpetused DVD-le.
Sellelt leiab ka minu õpetuse The Law of Expectation,
mis sai inspiratsiooni isa raamatust.
Võid luua sellise tuleviku, mida ootad,
lihtsalt usu läbi.
Need kaks õpetust on nüüd ühel DVD-l.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Hiina on kommunistlik riik, millel on rikas kristlik ajalugu.
Aastakümneid töötasid pastorid ja evangelistid tundmatuses,
riskides vanglakaristuse või veel hullemaga.
Lihtsam öelda kui teha.
Nüüd esitleb üks fotograaf sadu fotosid tundmatutest pühakutest.
Mengfei Li raporti järgi
on tugev Hiina kogudus üks põhjus, miks noored Hiina kolivad.
Koidust hilisõhtuni täis põnevust ja helisid -
Peking, Hiina pealinn, ei maga kunagi.
Igal tänavanurgal valjeneb modernsuse ja äri hääl.
Keset lärmi on üks vaikne koht -
unikaalne fotogalerii oma liigutavate lugudega.
Kristlasest fotograaf Peng Rong peab nende piltide objekte eriliseks.
Nad olid Kristuse sõdurid, levitasid kogu elu Hiinas tõde,
elavad Issandale ja on valmis evangeeliumi pärast surema.
Nad pärinevad erinevatest linnadest. Üks neist on Lu Jiang.
See on üks Ida-Hiina väiksemaid. Elanikke on vaid 30 000.
Vähestel on põhjust siia tulla.
Peng Rong tahtis tulla siia kristlikke evangeliste pildistama.
Osad ei saa kunagi kirikus jutlustada. Neil olid Piiblid kõikjal kaasas.
Nad pidasid Piiblit oma parimaks tööriistaks.
Nad ei vaja hooneid. Jumal andis alati kohti rõõmusõnumi jagamiseks.
Pengi galerii on täis fofosid äsjaselt reisilt.
Kristlasest Pengi inspireerisid kuuldud lood.
Ta pidas reisi tippmuljeks misjonäride tulevikulootust.
Paar neist on peaaegu 100-aastased.
Nad palvetavad pidevalt maa eest, uskudes, et Hiina on peagi
maailma suurim kristlik riik. Palve liigutab mägesid.
Kui pilte vaatasin, siis loetud lood liigutasid mind.
Võrdlesin oma usku veteranusklikega.
Mul on oma usuelus veel pikk tee käia.
Loodan, et võiksin kunagi mõnega neist isiklikult kohtuda.
Lood on inspireerinud Ameerika noori täiskasvanuid
kolima Hiina ning õppima hiina keelt ja kultuuri.
Paljud tunnevad, et Issand valmistab neid hiinlasi teenima.
Kenneth King sündis ja kasvas Norfolkis Virginias.
23-aastaselt otsustas ta kodumaal tööotsimise asemel muutuse teha.
See on huvitav, kuna see on nii eriline.
See erineb Lääne keeltest, nagu saksa, inglise, hispaania, prantsuse.
Ka Hiina ajalugu on rikas.
Ja kultuurgi on meie omaga võrreldes erinev.
Erinevus tõmbab.
Kenneth on kristlane. Jumal kutsus ta Hiina.
Vanemad olid elevil.
Nad teadsid, et Jumal võib teda võimsalt kasutada
Ta õppis Hiinas ja armus kohalikku kultuuri.
Ta reisib Hiinas ringi ja vestleb kohalikega.
Ta usub, et üha rohkemad noored ameeriklased lähevad välismaale
suuremaid võimalusi otsima.
Üha rohkemad noored täiskasvanud tahavad edumaad hankida.
Paljusid tõmbavad reisimine ja välismaal töötamine.
Paljud tahavad tööd, kus saab reisida. Eriti minu vanuses.
Väljaspool USAd elamine
tõmbab paljusid noori täiskasvanuid Hiina ja teistesse maadesse.
Kristlased aitasid Kenil osaajaga tööd leida
ja keeleoskust parandada.
Nädalavahetustel tegeleb ta kõige meelsamini hieroglüüfidega.
Ta tahaks hiina keelt paremini osata ja ühineda kohaliku kogudusega.
Ken loodab, et valitsusjuhid avavad tänavu silmad Jeesusele.
Ta julgustab noori Ameerika kristlasi
Hiina minema muutma nii hiinlaste kui enda elu.
Mengfei Li, CBN News.
Järgmiseks: Bob Goff on autor, kõneleja ja professionaalne julgustaja.
Ta tahab aidata, et võiksid taas hakata ehitama kosmoselaeva,
mis peaks olema sinu elu. Intervjuu hetke pärrast.
Need on printsiibid kogu maailmale. Nagu näiteks gravitatsioon.
Sellised on ka Jumala kuningriigi printsiibid.
Kuningriigis on kõike, mida tahame - tervist, rahalist õnnistust,
abieluõnne ja edu töös.
Ennekõike on seal juurdepääs Jumalale.
Kuidas me sinna jõuame?
Telli õpetussari The Secret Kingdom ja The Law of Expectation.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Bob Goff on kirjanik, kõneleja ja professionaalne julgustaja. - Vägev.
Mõne aasta eest kirjutas ta raamatu "Armastus teeb -
Leia salajaselt uskumatu elu tavalises maailmas".
Hiljuti päris CBN-i Juan Garcia Bobilt
selle uskumatu elu kohta, kuhu Jumal meid on kutsunud.
Kuidas defineerid armastust? Kuidas saame paremini armastada?
Ma ei tea sõnaraamatu definitsiooni, aga kui mu tütar alustas kohtingutega,
mõtlesin: "Kui poiss sind kohtama kutsub, küsi talt,
kuidas ta defineerib armastust?" Hea nõu vaatajailegi.
Kuna ta on poiss, ta ei tea.
Käsi tal sellele mõelda. "Kui tead, siis kutsu mind kohtama."
Kui see ei hõlma ohverdamist ja pühendumist, pole see armastus,
vaid lihtsalt õhtusöök ja kino. Neid ei tohi segi ajada.
Kui poiss räägib liblikatest kõhus, võib see juhtuda ka riknenud pitsast.
Ohverdamine ja pühendumine.
Lihtne, kuid mitte kerge viis kirjeldada, mida Jeesus ütles.
Ohverdamine ja pühendumine on oluliste suhete omadused.
Kui ootad vaid, et lõbus oleks, siis võta omale iiri setter.
Kui tahad kellegagi elu jagada, on vaja ohverdamist ja pühendumist.
Mis sinu elus muutus, et sa seda mõistsid?
Superkangelastel on sünnilugu. Mis on Bob Goffi sünnilugu?
Kas kukkusid radioaktiivsesse armastuse tünni?
Ma polnud superkangelane, aga kindlasti actionitegelane.
Mõtisklesin, kelleks on Jumal loonud meid olema.
Arvan, et meid on tehtud armastuseks.
Tean, et see kõlab suhkrusiirupiselt,
aga olen näinud, et Piibel räägib armastuseks muutumisest.
Armastuseks ei muututa inimestele petuuniapõõsaid saates,
vaid otsides näljaseid, januseid, haigeid ja võõraid.
Seepärast mainis Jeesus neid, et hakkaksime hoolima.
Tajusin, et olen kogu elu vältinud neid, kes näisid mulle veidrad,
sest ma ei tahtnud neist hoolida.
Evangeeliumi lihtne sõnum on hoolimine.
Armastuseks muutuvad inimesed hoolivad.
Neid mõistetakse pidevalt valesti.
Nad ei taotle seda. See lihtsalt juhtub.
See ei muuda kedagi ohvriks. Inimesed lihtsalt ei mõista.
Ja tehakse vigu. Need, kes püüavad hästi armastada, eksivad tihti.
Siis lihtsalt püüad sellele pihta saada. Aga see on vaeva väärt.
Mida sa konkreetselt iga päev teed?
Kas on tõsi, et lipsad iga päev aeda ja tood naisele roosi? - Jah.
Ta pole kunagi saanud karikakart, kus oleks rohkem kui 3 õielehte järel.
Algul ta imestas. Armastab, ei armasta ... Armastab!
Sõltub sellest, kust alustada.
Aga kui võtta üldiseks põhimõtteks, et ei tõmba tähelepanu endale,
vaid lähedasele.
See ongi lihtsalt öeldes see, mida Jumal tegi meie eest
ja mida meie võime teha teistele.
Mitte alati otsida neid, keda on kerge armastada.
Leia keegi, kes on veidi raske: "Oh ei!"
Olen armastav inimene. Püüan olla.
Mõtlen ka, et Jumal armastab õiglust.
Sellega on seotud õiglus. Käime kohtus.
Lastega tehakse halbu asju. Nendega juhtub halba.
Meil on kohtusüsteemid. Kasutame neid.
Minu lemmiktsitaat sinult on: "See, et armastad raskeid inimesi, tõestab,
et Jeesuse sõim pole vaid kaunistus." Ütlesin vist valesti.
Ei öelnud. Kuidas armastame neid, keda elus kohtame?
Tuleb lihtsalt välja mõelda, mis on su suured ambitsioonid.
Selle leiab parimini proovides. Näiteks: Tuua inimesi päästele.
Nad ei pea seda teadma. Oleks parem, kui ei teaks.
Sellest võib hiljem Jeesusele rääkida. Vestled oma naabriga ja kõik.
Taevas öeldakse sulle: "Kuulsin kõigest CBNist."
Uskumatu võib olla salaja.
Ära tee seda enda jaoks, vaid et oleks hiljem millestki rääkida.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus sisaldab mänge, videoid
vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Ameerikas on räägitud palju Trumpi müürist Mehhiko piiril.
Üks kristlasest juht Suurbritannias usub, et sai Jumalalt kutse
teistsuguse müüri ehitamiseks.
Jätkab Peter Wooding Londonist.
Richard Gamble ja ekspertide tiim on töötanud möödunud aasta
Jumalalt saadud nägemuse nimel: palvevastuste müür maantee ääres.
CBN Euroopa on üks võtmepartner, kes tegi video,
mis räägib Gambeli inspiratsioonist.
Nägemus oli unikaalne.
Müür oleks arhitektuuriobjekt, rahvuslik sümbol,
mis näitaks maailmale, et Jeesus vastab palvetele.
Sain 13 aasta eest Jumalalt nägemuse palvevastuste müüri kohta.
Tundsin Issanda õhutust Leicestershire'is ristiga ringi käia.
Kõlab omapäraselt, kuid tegin seda,
sest tahtsin, et paasapüha ajal mõeldaks Jeesusest.
Seda nägi ca 250 000 inimest.
Kui eri kohtades ringi käisin, tundsin, et Jumal oli midagi tegemas.
Küsisin, mida Ta järgmiseks tahab. Ta andis mõtte müürist,
mis koonseks miljonist tellisest. Iga tellis esindaks üht palvevastust.
See nädal tuli nägemuse teostumine taas sammukese lähemale.
Parlamendile esitleti viit kontseptsiooniplaani.
Disainikonkursil osales 34 kavandit 24st riigist.
Edasi pääses neli, plus publikuhääletuse lemmik.
Esitlust juhtis rahvaesindaja S. Timms, kohtunikepaneeli liige
ja usklike otsustajate ühenduse juht.
Loodan, et see kinnitub brittide rahvuslikus teadvuses,
nagu kunagi kirikud ja katedraalid.
Üritusel osales üle saja võtmetegelase ja poliitiku.
Neid innustas kristliku monumendi võimalik mõju Inglismaal.
Vapustav, et keegi sellise nägemuse saab.
Oleme rahvana arad avalikult usu väljendamise suhtes.
Mulle poliitikuna näis,
et peaksime tohtima tunnustada palve olulist tähendust kristlastele.
Kui kuulsin sellest visioonist, innustas mind mõte,
et kristlased kogu maal püstitavad monumendi,
tunnistuse oma rahvale.
Millist mõju loodab Gamble müürist riigi noortele?
Müür säilib ehk sada või paarsada aastat.
Sellele mõtlevad miljonid ja see mõjutab miljoneid.
See on praegusele põlvkonnale hea võimalus
jagada, mida Jeesus nende elus teinud on.
See on pärand tulevastele põlvedele.
Loodetakse, et tellishaaval on müür katalüsaatoriks
maa pööramisele tagasi palvevastuste väe juurde.
Ehk - kui nad selle ehitavad, tulevad nad Jumala juurde.
Peter Wooding, London, Inglismaa.
Huvitav idee. - Tore Peterit näha.
Tänaseks kõik! Järgmise korrani! - Jumal õnnistagu teid!
Tõlge: Monika Jaaguri